Hei, nimeni on Paula Shaheen.
Tervetuloa katsomaan Sanaa naisilta -ohjelmaa.
Aion puhua aiheesta: "Heitä pois orjan vaatteet".
Jumalan lapsi, ymmärrätkö, kuinka suuri on perintösi kirkkaus?
Elätkö, ajatteletko, tunnetko vielä, kuin eläisit orjuudessa?
Heitä pois orjan vaatteesi ja astu todelliseen kutsumukseesi.
Oletko ajatellut, miksi monet kristityt näyttävät elävän voimattomina, -
ilman sitä auktoriteettia, joka meille on annettu Kristuksessa.
Katsotaan, mitä Raamatussa sanotaan:
Markuksen evankeliumin luvussa 16:17-18 sanotaan:
Johanneksen evankeliumin 14:12 sanotaan näin:
Nämä olivat siis Jeesuksen sanoja.
Jos Jeesus sanoo näin, herää kysymys: "Missä ovat ne voimateot, -
ne ihmeet ja se rohkeus, josta Jeesus puhuu?"
Mitä meiltä nykypäivän uskovilta ja kristityiltä puuttuu?
Joidenkin kristittyjen elämässä näitä merkkejä näkyy.
Ovatko he onnistuneet elämässään paremmin kuin me muut?
Ovatko he onnistuneet elämään puhtaammin, -
tai kilvoittelemaan tai rukoilemaan enemmän kuin me muut?
Väitän, että vastaus liittyy pikemminkin uskoon.
Raamattuhan sanoo näin: "Merkit seuraavat niitä, jotka uskovat."
Tiedätkö, mikä on perintösi suuruus ja identiteettisi Jumalan lapsena.
Uskotko todella siihen?
Määrittääkö tämä usko elämääsi ja ajatteluasi, -
vai oletko alkanut uskoa vihollisen valheisiin?
Vihollinen pyrkii varastamaan meiltä tämän Jumalan lapsen identiteetin.
Hän pyrkii uskottelemaan, -
että kaikki Jumalan lapsen oikeudet eivät kuulukaan meille.
Vihollinen pyrkii orjuuttamaan meidät.
Se muistuttelee menneistä virheistämme ja synneistämme -
ja yrittää saada meidät uskomaan pilanneemme mahdollisuutemme -
ja ehkä muidenkin ihmisten elämän.
Se yrittää saada meidät uskomaan, että peli on menetetty.
Enää ei ole paluuta siihen sinun oikeaan kutsumukseesi.
Mistä orjuuden hengen tunnistaa?
Mistä tunnistaa orjan ajattelumallin, ja että on alkanut uskoa valheeseen?
Sellaisen ihmisen ajatteluun kuuluu tällaisia lauseita:
Enhän minä voi.
Kuuluuko tämä oikeasti minulle?
Minun pitää olla hiljaa.
Ei minulla ole oikeutta.
Rukouksessa voi tuntua: En minä voi pyytää mitään itselleni.
Ei kannata unelmoida, koska asiat vaan tapahtuvat minulle.
En voi vaikuttaa asioihini.
Olen sellainen sivusta seurailija.
Tuo tuollainen ei kuulu minulle, koska olen rikkonut niin pahoin.
Vertaa Israelin kansaa Egyptin orjuudessa ja heidän identiteettiään.
He olivat Jumalan kansaa koko ajan, -
mutta he olivat omaksuneet orjan identiteetin jo sukupolvien ajan.
Olemmekohan mekin omaksuneet orjan identiteetin -
jo niin sanotusti äidin maidossa.
Kuuluuko suomalaiseen kristillisyyteen jotain sellaista, -
joka altistaa salakavalasti hiipivälle orjuuden hengelle.
Aivan niin kuin Israelin lapset siellä Egyptin orjuudessa, -
kun Mooses alkoi puhua heille asioita, joita Jumala oli puhunut -
ja alkoi herätellä heidän mieliään, kohti oikeaa identiteettiä.
Israelin kansa alkoi pikkuhiljaa esittää toiveita, -
että pääsisivät ylistämään omaa Jumalaansa.
Orjuuttaja eli Faarao suuttui.
Se pyrki tekemään ensin kompromissia israelilaisten kanssa.
Samoin vihollinen pyrkii tekemään kompromisseja kanssamme, -
koska se ei halua antaa meille sitä täyttä vapautta.
Faarao sanoi: "Pelkästään miehet saavat mennä ylistämään Jumalaa. -
Jättäkää vaimonne, lapsenne ja karjanne tänne."
Myöhemmin hän sanoi, että vaimot ja lapsetkin saavat mennä,
mutta jättäkää karjanne tänne.
Ei näin. Emme kuuntele orjuuttajaa missään vaiheessa, -
vaan tahdomme siihen täyteen vapauteen.
Jumalan lasten vapauteen, johon Isä on meidät kutsunut.
Emme jätä mitään takaportteja viholliselle.
Roomalaiskirjeen luvussa 8:15 sanotaan:
Miten voi vapautua orjuuden hengestä täyteen vapauteen?
Täytyy tietää ja uskoa, mihin meidät on kutsuttu -
ja keitä me olemme Kristuksessa.
Meidän tulee pyytää viisauden ja näkemisen henkeä tässä asiassa.
Aivan niin kuin Efesolaiskirjeen 1. luvussa jakeissa 17-21 sanotaan:
Ei ole siis kyse pienestä voimasta.
Se voima, joka asuu sisällämme, herätti Kristuksen kuolleista.
Uskotko tähän?
Jumalan rakas lapsi. Sinä olet Jumalan rakas lapsi.
Roomalaiskirjeen luvussa 8:15 sanotaan:
Se tarkoittaa rakkaussuhdetta Isän kanssa.
Lapsenomaista luottamusta ja rohkeaa lähestymistä.
Lapsi lähestyy Isää kaikkine tarpeineen, -
olivatpa ne pieniä tai suuria.
Oikeaan identiteettiimme kuuluu ymmärtää, -
että olemme Kristuksen kanssaperillisiä.
Roomalaiskirjeen luvussa 8:17 sanotaan:
Sinä olet, ystäväni, myös niin arvokas, -
että Jumala antoi kalleimpansa tähtesi.
Roomalaiskirjeen luvussa 8:32 sanotaan:
Me Jumalan lapset olemme Hänen luomiaan ainutlaatuisia taideteoksia.
Sillä kaikki mitä Jumala tekee, on hyvää.
Sinut on tehty ihmeellisesti.
Psalmissa 139:14 sanotaan:
Me Jumalan lapset olemme Kristuksen työtovereita -
ja ystäviä, joille Hän haluaa kertoa salaisuuksiaan.
Jeesus sanoo Johanneksen evankeliumissa:
Me olemme myös Jumalan kutsumia ja Hänelle erotettuja.
Sinä, Jumalan lapsi, olet Pyhän Hengen temppeli.
Kannat sisälläsi maailmankaikkeuden suurinta voimaa, Pyhää Henkeä.
Hän on lohduttajasi, neuvojasi, ystäväsi ja voimanlähteesi.
Toinen tärkeä asia tämän oikean identiteetin omaksumisessa -
ja että heitämme orjan vaatteet yltämme, on se, -
että meidän tulee lähteä liikkeelle voimassa, mikä meille on annettu.
Johanneksen evankeliumin luvussa 15:16 sanotaan:
Kun orjuuttaja yrittää syytellä, pelotella, tai saada sinut uskomaan, -
että Jumalan lapsen oikeudet eivät kuulukaan sinulle, -
sivalla sitä sanan miekalla.
Julista, kuka olet Kristuksessa ja Jeesuksen veren voimaa.
Valehtelija joutuu väistymään. Se joutuu väistymään.
Pue myös päällesi Jumalan koko sotavarustus -
Efesolaiskirjeen 6. luvun mukaan.
Rukoillaan lopuksi.
Isä, me ylistämme ja kiitämme Sinua siitä, -
mihin Sinä olet meidät kutsunut.
Herra, me ylistämme Sinua Jumalan lasten kirkkauden vapaudesta, -
johon olet meidät kutsunut.
Isä, kiitos että saamme olla Sinun lapsiasi.
Jeesus, kiitos että Sinä kutsut meitä ystäviksi.
Kiitos, että Sinä jaat meille salaisuuksiasi.
Kiitos Isä siitä, että saamme kuulua Sinulle -
ja saamme olla Sinun perillisiäsi.
Kiitos Pyhä Henki, että asut sydämissämme.
Kiitos tuosta valtavan suuresta voimasta, -
joka on asetettu meihin asumaan.
Me ylistämme ja kiitämme Sinua.
Sinä ole vain kaikkein paras.
Halleluja! Halleluja!
Herra, haluan siunata jokaista kuulijaani sillä, -
että he todella ymmärtäisivät, ketä he ovat Kristuksessa.
Että Sinä Herra saisit valaista heidän sisäiset silmänsä käsittämään, -
millainen on se voima, millainen on se kutsumus, -
mikä heillä on Kristuksessa.
Jeesuksen nimessä. Aamen.
Tekstitys: Tarja Korkeamäki